કથા પૂરી થઈ. અંધારું થવા આવ્યું હતું. બધાં વિખરાઈને પોતપોતાને ઘરે જવા રવાના થયા. સાધુ એકલા પડ્યા એટલે પેલો ચોર મહાત્માજી પાસે પહોંચ્યો. તેણે સાધુને પ્રણામ કરીને કહ્યું, "મહારાજ, હું પાપી ચોર છું. કુટુંબના ભરણપોષણ માટે મારે ચોરી કરવી પડે છે. ચોરીની આદત મારાથી છૂટતી નથી. પૈસાની લાલચમાં મેં કેટલાયને લૂંટ્યા છે. કેટલીય હત્યાઓ કરી છે. શું મારો ઉદ્ધાર નહીં થાય ? મારે માટે કોઈ ઉપદેશ આપો.